CELEX: 62010CA0274
Language: lt
Date: 2011-07-28 00:00:00
Title: Byla C-274/10: 2011 m. liepos 28 d. Teisingumo Teismo (trečioji kolegija) sprendimas byloje Europos Komisija prieš Vengrijos Respubliką (Valstybės įsipareigojimų neįvykdymas — Apmokestinimas — PVM — Direktyva 2006/112/EB — Teisė į atskaitą — Taikymo tvarka — 183 straipsnis — Nacionalinės teisės aktai, kuriais leidžiama susigrąžinti PVM skirtumą tik jei jis viršija už dar neapmokėtus sandorius mokėtiną pirkimo mokesčio sumą)

8.10.2011   
            
            
               LT
            
            
               Europos Sąjungos oficialusis leidinys
            
            
               C 298/8
            
         2011 m. liepos 28 d. Teisingumo Teismo (trečioji kolegija) sprendimas byloje Europos Komisija prieš Vengrijos Respubliką
   
   (Byla C-274/10) (1)
   
   (Valstybės įsipareigojimų neįvykdymas - Apmokestinimas - PVM - Direktyva 2006/112/EB - Teisė į atskaitą - Taikymo tvarka - 183 straipsnis - Nacionalinės teisės aktai, kuriais leidžiama susigrąžinti PVM skirtumą tik jei jis viršija už dar neapmokėtus sandorius mokėtiną pirkimo mokesčio sumą)
   2011/C 298/14
   Proceso kalba: vengrų
   
      Šalys
   
   
      Ieškovė: Europos Komisija, atstovaujama D. Triantafyllou, B. Simon ir K. Talabér-Ritz
   
      Atsakovė: Vengrijos Respublika, atstovaujama M. Fehér, K. Szíjjártó, G. Koós ir szakértő K. Magony
   
      Dalykas
   
   Valstybės įsipareigojimų neįvykdymas — 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos (OL L 347, p. 1) pažeidimas — Nacionalinės teisės aktai, kuriais leidžiama grąžinti tik tą PVM permokos dalį, kuri viršija už dar neapmokėtas operacijas mokėtiną šio mokesčio sumą — Mokestinio neutralumo principo pažeidimas
   
      Rezoliucinė dalis
   
   
               1.
            
            
               Vengrijos Respublika,
               
                           —
                        
                        
                           įpareigodama apmokestinamuosius asmenis, kurių mokesčių deklaracijoje už tam tikrą mokestinį laikotarpį susidaro skirtumas, kaip tai suprantama pagal 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos 183 straipsnį, perkelti šį skirtumą ar jo dalį į kitą mokestinį laikotarpį, jei apmokestinamieji asmenys nėra sumokėję savo tiekėjui visos sumos už įsigytą prekę ar paslaugą, ir
                        
                     
                           —
                        
                        
                           dėl šios pareigos apmokestinamieji asmenys, kurių mokesčių deklaracijoje nuolat susidaro „skirtumas“, privalo perkelti tokį skirtumą į kitą mokestinį laikotarpį daugiau nei vieną kartą,
                           neįvykdė įsipareigojimų pagal šią direktyvą.
                        
                     
         
               2.
            
            
               Priteisti iš Vengrijos Respublikos bylinėjimosi išlaidas.
            
         
      (1)  OL C 221, 2010 8 14.